Moral Story on Distress for Not Being Sick | Hindi | Stories Navigation
ADVERTISEMENTS: Moral Story on Distress for Not Being Sick | Hindi | Stories	Article shared by Archit K
Here is a moral story on ‘Distress for Not Being Sick ’ written in Hindi language.बीमार आदमी सहानुभूति का पात्र होता है । उसे देखकर लोग ट्रेन में अपनी सीट छोड़ देते है, बसों में लोग खड़े-खड़े सफर करते है और बीमार आराम से बैठा होता है । मैंने कई बार कोशिश की,कि मैं बीमार हो जाऊँ । एक बार तीन लीटर दूध पी गया ।सोचा था, सुबह डायरिया हो जाएगा । पत्नी को सेवा का अवसर मिल जाएगा, घर पर मित्रों की भीड़ जमा हो जाएगी । लोग हमदर्दी से पूछेंगे, ”कल शाम तक तो आप भले-चंगे थे, अचानक कैसे बीमार हो गए ?” कोई कहेगा, ”मौसम ठीक नहीं चल रहा हे, जरा खाने-पीने में थोड़ा परहेज रखें ।” उस समय मेरी स्थिति सभा के अध्यक्ष की होगी, एक बीमार अध्यक्ष और स्वस्थ सभा की मेरी अध्यक्षता ।मैं पेट में उठती मरोड़ को अपने चेहरे पर उभारूँगा और बड़ी दिलेरी से कहूंगा, ”इनसान का शरीर हाड़-मांस का है, बीमारी का क्या भरोसा, कभी भी आ जाए ।” लेकिन मुझे बड़ी निराशा हुई । तीन लीटर दूध मेरे पेट में पच गया तब मुझे ऐसा लगा कि, जैसे मेरा पेट किसी राक्षस का पेट है ।जो खाता हूँ सब हजम हो जाता है । मैंने पत्नी से रात को कहा था, ”जी मिचला रहा है, लगता है तबीयत खराब होगी ।” वह बड़ी खुश हुई । बोली, ”लेट जाओ, मैं सिर दबाए देती हूँ ।” लेकिन इसके पहले कि मैं लेटता, एक जोर की उलटी हुई । सारा दूध निकलकर बाहर आ गया और बदन में फुर्ती आ गई ।मेरे एक पड़ोसी है । घर पर आए । बेसन के भजिये बने थे । मैं तो चार-छह प्लेट खा गया था लेकिन उन्होंने एक लघुपत्रिका-सा छोटा भजिया उठाया और बोले, ”मुझे बेसन सूट नहीं करता ।” मुश्किल से एक भजिया खाया था और सात दिन तक बिस्तर पर पड़े रहे ।ADVERTISEMENTS: दस्त धारावाहिक रूप से चलते रहे और नौबत यहाँ तक आ गई कि शरीर में पानी की कमी की स्थिति में उन्हें कई बोतलें ग्लूकोज लग गया । आफिस से बड़े साहब देखने आ गए । आफिस के सभी बाबू रोज आकर पूछते, ”तबीयत कैसी है ?” कितनी सुखद स्थिति थी ।वह बिस्तर पर लेटे सेब-अंगूर खाते रहे और एक मैं किस्मत का मारा हूँ, जो खाता हूँ, हजम कर जाता हूँ । चाहता हूँ कि एक बार बीमार पड़ूँ, लेकिन खुदा मेरी सुनता ही नहीं । मेरा एक पड़ोसी सीढ़ियाँ चढ़ते हुए फिसल गया और उसकी टाँग टूट गई ।पत्नी बोली, ”कितना अच्छा होता कि तुम्हारी टाँग टूट जाती । मैं अपने नाजुक हाथों से उसपर आँबी हल्दी और चूने का लेप लगाती । अँगीठी गर्म करके सेंक लगाती । पच्चीस वर्ष हो गए शादी के समय जो आँबी हल्दी लाए थे, वैसी की वैसी पड़ी है । लेकिन मैं तो जनम की दुखिया हूँ जाने कब खुदा मेरी सुनेगा । मैं तो पीर-फकीरों की मिन्नत करती हूँ ।”मैं पड़ोसी को देखने गया । सोचा, इनसे सीढ़ियों से गिरना ही सीख लूँगा । वह बिस्तर पर लेटे थे और उनकी पत्नी सेवा में हाजिर थी । मुझे देखकर उनका सीना गर्व से फूल गया, मानो कहना चाहते हों – तकदीरवालों के पैर टूटते हैं, तुम जैसे नामाकूल क्या बीमार पड़ेंगे ?ADVERTISEMENTS: एक साहब को सुबह-सुबह छींक आ गई । उन्होंने अपने निजी सचिव से कहा, “आज मैं बीमार हूँ । कोई काम नहीं करूँगा । सिवाय मिलनेवालों के किसी को अंदर न आने दिया जाए ।” मैंने पत्नी से कहा, “पड़ोस से नस की डिब्बी ले आओ । मुझे नहीं मालूम था कि छींक से भी इतनी भयकर बीमारियाँ हो सकती हैं ।”मैंने पूरी डिब्बी सूँघ ली लेकिन कोई छींक नहीं आई । पत्नी बोली, ”कोशिश करो, हिम्मत से काम लो, खुदा ने चाहा तो एकाध छींक आ ही जाएगी ।” लेकिन जब डिब्बी खतम होने को आई और एक भी छींक नहीं आयी तो पत्नी फिर निराश हो गई ।मुझसे उसका दुख देखा नहीं गया । मैंने धागे की एक बस्ती बनाई और उसे नाक में दूर तक ठेल दिया । सुरसुराहट हुई और एक ऐसी जोर की छींक आई कि सारा मुहल्ला गूँज उठा । पत्नी बोली, ”खुदा का लाख-लाख शुक्र है । अब तबीयत कैसी है ? लगता है तुम्हें सर्दी हो गई है । डाक्टर को बुलाती हूँ । छींक की शुरुआत अर्थात आखिर में निमोनिया हो जाती है । आपको कहीं कुछ हो गया तो मेरा क्या होगा ।”वह भागती हुई पड़ोस के बंगाली डाक्टर के घर पहुंची । घबराई हुई, पसीने से लथपथ और डाक्टर का दरवाजा पीटने लगी । डाक्टर साहब बीबी से गप्पें मार रहे थे । नौकर से कहा, ”देखो कौन है ? कह दो आज डाक्टर साहब बीमार है, मरीज को देखने नहीं जाएंगे ।” पत्नी निराश होकर लौटी । मैं रसोईघर में बैठा गुलगुले खा रहा था । उसने मेरी ओर देखा और दहाड़ मारकर रोने लगी । मुझे लगा कि जैसे मेरे बीमार न होने का दुख उसे जिंदगी-भर भोगना पड़ेगा ।Home ›› Hindi ›› Moral Science ›› Moral Story on Distress for Not Being Sick ›› Stories Hindi, Moral Science, Moral Story on Distress for Not Being Sick, Stories
Experiments on Metals and Non-Metals | Experiments | ChemistryEssay on Education | Hindi | Education PublishYourArticles.net is home of thousands of articles published by users like YOU. Here you can publish your research papers, essays, letters, stories, poetries, biographies and allied information with a single vision to liberate knowledge.Before publishing your Articles on this site, please read the following pages:1. Content Guidelines 2. Privacy Policy3. TOS4. Disclaimer CopyrightPublish Your ArticleAdvertisement Copyright © 2015 PublishYourArticles.Net, All rights reserved. Kata Mutiara Kata Kata Mutiara Kata Kata Lucu Kata Mutiara Makanan Sehat Resep Masakan Kata Motivasi obat perangsang wanita